
Parlamentul  României

Camera  Deputaţilor

Comisia pentru industrii si servicii





                 Bucureşti, 09.09.2014








                                Nr.4c-3/260/2014
AVIZ

asupra proiectului de Lege pentru completarea art.20 alin.(1) din Legea nr.186/2013 privind constituirea şi funcţionarea parcurilor industriale


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru buget, finanţe şi bănci şi Comisiei juridice, de disciplină şi imunităţi cu proiectul de Lege pentru completarea art.20 alin.(1) din Legea nr.186/2013 privind constituirea şi funcţionarea parcurilor industriale transmis cu adresa nr.PLx 370 din 2 septembrie 2014, înregistrată la comisie sub nr.4c-3/260 din 3 septembrie 2014.


Examinarea proiectului de lege a avut loc în şedinţa comisiei din data de 9 septembrie 2014. 



În urma dezbaterilor, membrii comisiei au hotărât, în unanimitate, avizarea negativă a proiectului de lege, deoarece se află deja în dezbaterea comisiei, în fond, un alt proiect de lege cu acelaşi obiect de reglementare şi cu un conţinut mult mai amplu care vizează inclusiv art.20 alin.(1) din prezentul proiect.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, Camera Deputaţilor este Cameră decizională.

PREŞEDINTE,
Iulian Iancu
Consilier parlamentar, 

SilviaVlăsceanu

